beslutningsdyktighet
Store norske leksikon,Jus,Jus generelt
Beslutningsdyktighet er et juridisk uttrykk for det antallet personer som vanligvis må være til stede for at et kollektivt organ eller forsamling skal lunne treffe vedtak.
Bestemmelser om beslutningsdyktigheten står som regel i vedtektene, men i noen tilfeller i lov. For eksempel heter det i Grunnloven § 73 at minst halvparten av stortingsmedlemmene må være til stede for at Stortinget skal treffe vedtak. Dreier det seg om behandling av grunnlovsforlag, må 2/3 av representantene være til stede. Skal det behandles forslag om overføring av myndighet til en internasjonal sammenslutning, må også minst 2/3 være til stede (§ 115).For at et kommunalt folkevalgt organ skal kunne treffe et vedtak, må minst halvparten av medlemmene ha vært til stede under forhandlingene og avgitt stemme i den aktuelle saken. Dette følger av kommuneloven § 11-9. Les mer i Store norske leksikon Grunnloven Stortinget